b'\n_START_ARTICLE_\nJo\xc5\xbeef Novak (literat)\n_START_SECTION_\n\xc5\xbdivljenjepis\n_START_PARAGRAPH_\nNovak je kot petnajstletni de\xc4\x8dek od\xc5\xa1el na delo v Avstrijo, dve leti kasneje, leta 1913 pa v ZDA, se od leta 1920 do 1924 vrnil domov in nato do 1929 ponovno od\xc5\xa1el v Ameriko. Po vrnitvi v domovino se je od leta 1934 posve\xc4\x8dal verskemu delu, bil pastor binko\xc5\xa1tne cerkve in si prizadeval za njeno ureditev v Sloveniji, po drugi svetovni vojni pa skupaj z L. \xc3\x9cllenom \xc5\xa1e v Jugoslaviji.\n_START_SECTION_\nLiterarno delo\n_START_PARAGRAPH_\nNovak se je med izseljenci v Ameriki uveljavil na kulturnem podro\xc4\x8dju. Prevajal je iz mad\xc5\xbear\xc5\xa1\xc4\x8dine v prekmur\xc5\xa1\xc4\x8dino ter pisal pesmi, prozo in kraj\xc5\xa1a besedila. V listu Amerikanskzi Szlovencov gl\xc3\xa1sz je od 1928 do 1929 objavil 33 pesmi._NEWLINE_Za prekmursko binko\xc5\xa1tno pesmarico Radoszti gl\xc3\xa1sz (Budimpe\xc5\xa1ta 1944 in 1971) je prevedel ve\xc4\x8dino pesmi.'